Diari Oficial de la Generalitat Valenciana


Sumari del DOGV 9240, del 22-12-2021 (2021/12031)

RESOLUCIÓ de 17 de desembre de 2021, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria ajudes dirigides a facilitar el desenvolupament de plans empresarials per al creixement de noves empreses innovadores de la Comunitat Valenciana, amb càrrec al pressupost de l'exercici 2020, amb cofinançament de la Unió Europea a través del Fons Europeu de Desenvolupament Regional.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9240

Data del DOGV
:   22-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12396


Data del document
:   17-12-2021

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 17 de desembre de 2021, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria ajudes dirigides a facilitar el desenvolupament de plans empresarials per al creixement de noves empreses innovadores de la Comunitat Valenciana, amb càrrec al pressupost de l'exercici 2020, amb cofinançament de la Unió Europea a través del Fons Europeu de Desenvolupament Regional. [2021/12432]  
  
  
Per la Resolució de 18 de desembre de 2020, del president de l'Institut Valencià de Competitivitat Empresarial (IVACE), es van convocar ajudes destinades a facilitar el desenvolupament de plans empresarials per al creixement de noves empreses innovadores de la Comunitat Valenciana, amb càrrec al pressupost de l'exercici 2020, amb cofinançament de la Unió Europea a través del Fons Europeu de Desenvolupament Regional (DOGV 8982, 23.12.2020).  
L'article 13, Dotació pressupostària, d'aquesta resolució, disposa en els apartats 1, i 2 que:  
«1. L'import global màxim que es destinarà per a la concessió de les ajudes previstes en la present resolució ascendeix a 1.350.000,00 euros.  
  
2. El pressupost indicat anirà amb càrrec a la línia pressupostària S0371000, «Suport a l'emprenedoria innovadora en la Comunitat Valenciana», del pressupost de la Generalitat per a l'exercici 2020, i es preveu així mateix en l'apartat 4 del mencionat article la possibilitat d'un increment pressupostari.  
Vista la proposta de la Direcció General de l'IVACE, i de conformitat amb l'informe de l'Àrea d'Instituts Tecnològics i CEEI de l'IVACE, de data 1 de desembre de 2021, en el qual es proposa l'ampliació del pressupost dels citats programes a fi de poder donar suport a la totalitat dels projectes que presumiblement hagen a resultar aprovats, tenint en compte el nombre de sol·licituds presentades i les intensitats màximes d'ajuda previstes en la convocatòria.  
En virtut del que antecedeix, i de conformitat amb el que es disposa en l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
  
- Ampliar la dotació pressupostària la convocatòria d'ajudes dirigides a facilitar el desenvolupament de plans empresarials per al creixement de noves empreses innovadores de la Comunitat Valenciana en 139.771,31 euros amb fons procedents de recursos propis. El pressupost total de la convocatòria ascendeix a la quantitat d'1.489.771,31 euros.  
  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
Contra aquest acte, que exhaureix la via administrativa, podrà interposar-se en el termini d'un mes un recurs potestatiu de reposició davant el mateix òrgan que ha dictat la resolució, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos un recurs contenciós administratiu, davant el jutjat contenciós administratiu corresponent, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
  
València, 17 de desembre de 2021.- El president de l'IVACE: Rafael Climent González.